Diari Oficial de la Generalitat Valenciana


Sumari del DOGV 8111, del 23-08-2017 (2017/6815)

Notificació de la sentència dictada en el rotlle d'apel·lació número 505/2017.
------------------------------------------------------------------------------

### Dades del document

Número de DOGV
:   8111

Data del DOGV
:   23-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6815


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 505/2017. [2017/6815]  
Procediment: recurs d'apel·lació (LECN) número 000505/2017-K.  
Dimana del judici ordinari número 000471/2015  
Del Jutjat Mercantil número 1 de València  
Román Rodríguez d'Albaladejo, lletrat de l'Administració de justícia de la Secció Novena de l'Audiència Provincial de València, mitjançant aquest edicte faig saber que en virtut del que s'ha disposat per la resolució del dia de hui, dictada en el rotlle d'apel·lació número 505/17, que prové del judici ordinari 471/2015, seguit davant del Jutjat Mercantil número 1 de València, s'ha ordenat notificar al demandat incomparegut en aquesta alçada, que es dirà al final, la Sentència número 414/2017, de data 4 de juliol de 2017, dictada en l'esmentat rotlle que té l'encapçalament i la dispositiva que són com segueix:  
  
«Encapçalament:  
Rotlle número 000505/2017   
Sentència número 414/2017   
València, 4 de juliol de 2017   
Magistrada i magistrats:  
- Purificación Martorell Zulueta.  
- Luis Seller Roca de Togores.  
- Salvador U. Martínez Carrión.  
La Secció Novena de l'Audiència Provincial de València, sent-ne ponent la magistrada Purificación Martorell Zulueta, ha vist aquest rotlle d'apel·lació número 000505/2017, que prové de les actuacions de judici ordinari 000471/2015, promogudes davant del Jutjat Mercantil número 1 de València, entre les parts; d'una, com a apel·lant, Válvulas Arco, SL, representat pel procurador dels tribunals Ignacio Zaballos Tormo i assistit de la lletrada Virginia Rodríguez Bardal, i d'una altra, com a demandats, Suministros Civera, SL, Carlos Civera Moreno i Simeón Civera Moreno, declarats en situació de rebel·lia processal, en virtut del recurs d'apel·lació interposat per Válvulas Arco, SL.  
  
Dispositiva  
Estimem el recurs d'apel·lació formulat per la representació de Válvulas Arco, SL, contra la sentència del Jutjat Mercantil número 1 de València, de 16 de novembre de 2016, que revoquem parcialment en el sentit d'acollir l'acció individual de responsabilitat contra Carlos i Simeón Civera Moreno, als quals condemnem solidàriament amb la mercantil Suministros Civera, SL, a abonar a la demandant la quantitat reclamada per l'actora per l'import de 7.119,52 euros, interessos i costes de la primera instància. Confirmem la resolució apel·lada en els altres pronunciaments.  
Respecte de les costes de l'apel·lació, cada una de les parts suportarà les causades a instància seua i les comunes a mitges, amb la restitució a l'apel·lant de l'import del dipòsit constituït per a apel·lar.»  
  
I perquè el que s'ha disposat es complisca i valga de notificació als demandats incompareguts en aquesta alçada, Suministros Civera, SL, Carlos Civera Moreno i Simeón Civera Moreno, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Comunitat Valenciana, expedisc aquest edicte.  
  
València, 21 de juliol de 2017.- El lletrat de l'Administració de justícia: Román Rodríguez de Albaladejo.